Video: Dan Roodt wil VSA TV-program vir miljoene dagvaar | Maroela Media
Dr. Dan Roodt, direkteur van die Pro-Afrikaanse Aksiegroep (Praag), het gesê hy is van voorneme om regsaksie te neem teen The Daily Show with Jon Steward oor 'n insetsel wat op dié satiriese Amerikaanse TV-program uitgesaai is.
Die insetsel is in 2010 in Suid-Afrika opgeneem en gee 'n satiriese blik op rassisme en rasseverhoudinge. Dit doen die afgelope week weer die ronde op sosiale media. Roodt het Donderdag aan Maroela Media gesê die insetsel is op oneerlike wyse deur The Daily Show with Jon Steward geredigeer en dat dit gedoen is om hom en ook Afrikaners en witmense belaglik te maak en te verkleineer. "Ek kan alles wat ek gesê het, met bewyse staaf. Dit kom alles uit navorsing. As dit rassisties is, dan is die hele wêreld rassisties."
Roodt meen sommige sosialemediagebruikers voer 'n heksejag teen hom nadat hy Steve Hofmeyr verdedig het oor sy onlangse omstrede Twitter-uitsprake. "Weens al die probleme in die land soos Eskom en misdaad is hulle onseker oor hulle magsposisie. Dit is 'n onhoubare stelsel wat erg rassisties is teenoor Afrikaners en blankes. Om mense aan te val, word as die beste geweer gebruik."
Roodt sê hy gaan 'n skrywe aan The Daily Show rig waarna hy met regsaksie sal voortgaan. Volgens hom gaan hy tussen R100 miljoen en R1 miljard eis, aangesien die insetsel wêreldwyd versprei is en nou weer versprei word.
Die burgerregte-organisasie AfriForum het Roodt intussen skerp gekritiseer oor die "rassistiese uitsprake wat hy oor swartmense gemaak het tydens die program". Volgens Kallie Kriel, uitvoerende hoof van AfriForum, is dit jammer dat 'n klein groepie randfigure se optrede telkens misbruik kan word om Afrikaners in 'n slegte lig te probeer stel. "AfriForum kan nie stilsit en toekyk hoe Afrikaners se billike aansprake bespotlik gemaak word weens die rassistiese uitsprake van randfigure soos Roodt nie," het Kriel gesê.
Volgens Kriel is dit belangrik dat die wêreld weet dat die oorgrote meerderheid Afrikaners nie rassistiese bullebakke is nie, maar 'n groep met billike aansprake vir 'n beter toekoms, gegrond op internasionaal erkende regte. "Die feit dat Dan Roodt se uitsprake met soveel effektiwiteit die slegste moontlike stereotipe van Afrikaners probeer bevestig, laat 'n mens amper wonder of Roodt doelbewus daarop uit is om Afrikaners in 'n slegte lig te stel," het Kriel gesê.
AfriForum Dan Roodt video
En toe is die ou seker weer op die eerste vlug huis toe?
Laat hom vir net 6 maande hier kom bly, en dan doen ons n inteview met hom en hoor dan sy storie
Ek werk elke dag met buitlenaders, en ek kan jou nou se vandat hulle hier begin werk het,
is nie een meer so positief oor Suid Afrika, en sy nuwe regering nie
Dan Roodt het 'n liederlike fout begaan deur homself/Praag by Hofmeyr te skaar. Nie hy, en nog minder Hofmeyr, kan namens die Afrikaner praat nie. Hofmeyr se aanhang deur 'n spul "kommin" Afrikaners wat gaande is oor sy kamstige "musiek", gaan vir Praag op kort duur dalk voordelig wees, maar kyk maar wat gaan gebeur op die lang duur. Die behoudende, Christen Afrikaner het hom met hierdie fout van Roodt finaal van Dan Roodt en sy organisasie gedistansieër. Roodt kan maar dagvaar en tekere gaan; die skade wat hyself veroorsaak het is baie groter as al die geld wat hy… Lees meer »
Ai-ai ou Dan Roodt, vir 'n "slim" ou is jy maar taamlik vir 'n toffie gevat hier. 'n Blinde ou sou met 'n stok kon voel; "he is having you on".
Besluit waar julle wil staan. Steve en Dan is nie gatkruipers wat kamptig ten gunste is oor die gemors wat hier aangaan nie. Stry soos julle wil. Rassisme is alive and well. En dit geld alle rasse
Regtig teleurstellend dat Maroela en Kallie nou nes Beeld begin om mede Afrikaners af te breek. Wat het geword van eendrag maak mag..